Sean Connery sterfSean Connery (Foto: Twitter/London Theatre Direct) Die Skotse rolprentster sir Sean Connery is in die ouderdom van 90 oorlede. Connery was veral bekend vir sy vertolking van die ikoniese Britse spioen James Bond. Connery het rustig in sy slaap in die Bahamas gesterf nadat hy ’n ruk lank siek was, het sy seun bevestig. Connery was die eerste akteur om 007 in 1962 na die grootskerm te bring – ’n rol wat hy in sewe films van dié spioenreeks vertolk het. Connery het in sy loopbaan van sowat vier dekades lank ’n Oscar, twee Baftas en drie Golden Globes ingepalm. Van Connery se ander films sluit in The Hunt for Red October, Indiana Jones and the Last Crusade en The Rock. Hy is in 2000 deur koningin Elizabeth tot ridder geslaan. Connery het in Augustus 90 jaar oud geword. Sir Sean Connery as James Bond. (Foto: Twitter) Bronne: BBC, SkyNews, Variety